[{"text_idx": "#000003", "text": "Kuidas meid tabab illusioon to\u0308o\u0308 tegemisest"}, {"text_idx": "#000004", "text": "\u201cMeil tagumiktunde ei tehta!\u201d ja \u201cTo\u0308o\u0308pa\u0308ev lo\u0303peb siis kui to\u0308o\u0308 on valmis!\u201d ja... tegelikult ja\u0308lgivad inimesed, sh bossid kiivalt seda, mis kell kolleegid to\u0308o\u0308lt lahkuvad. Miks? Sest inimestel meeldib na\u0308ha, kuidas teised pingutavad."}, {"text_idx": "#000005", "text": "Oled sa olnud kunagi to\u0308o\u0308l kohas, kus PA\u0308RISELT hinnatakse tulemusi, mitte seda kuidas sa (mo\u0303nikord ka to\u0308o\u0308 tegemist imiteerides) pingutad? Kus pa\u0308riselt saad lahkuda kontorist keset pa\u0308eva puhta su\u0308dametunnistusega. Sest to\u0308o\u0308 on tehtud. Po\u0303nev, anna teada, kui niisugust organisatsiooni tead."}, {"text_idx": "#000006", "text": "Me oleme inimesed ja inimestel on kalduvus langeda nn to\u0308o\u0308 illusiooni lo\u0303ksu. Me ku\u0308ll ra\u0308a\u0308gime, et tulemus on ta\u0308htis ja tegelikult tahame me na\u0308ha pingutust. Kui tulemus tuleb liiga lihtsalt, oleme me a\u0308rritunud."}, {"text_idx": "#000007", "text": "Ka\u0308itumiso\u0308konomist Dan Ariely toob na\u0308ite kellassepast, kelle to\u0308o\u0308d ja tulemust hinnati ko\u0303rgelt. Ent aja jooksul muutus ta u\u0308ha professionaalsemaks, tegi oma to\u0308o\u0308d u\u0308ha kiiremini ja tulemuslikumalt. Kuid inimestele see ei meeldinud. N.o\u0308 jootraha hakati va\u0308hem andma (ta ju ei pingutanudki!), hakati virisema hindade u\u0308le (no nii kerge to\u0308o\u0308 eest nii palju raha!) jne. Inimestele meeldis kui kellassepp pingutas ja pusis nende nimel, ent kui to\u0308o\u0308 sai kiiresti tehtud, siis polnud nagu asi seda va\u0308a\u0308rt."}, {"text_idx": "#000008", "text": "Sama efekt tabab meid ko\u0303iki. Kui tulemus tundub teistel tulevat liiga lihtsalt, siis hakkab meile tunduma, et teine inimene laseb liugu. Ja eriti u\u0308lemuste silm muutub siis Sauroni (see on see kuri tegelane So\u0303rmuste Isandast) omaks \u2013 istud ja\u0308lle Facebookis? Ka\u0308isid pa\u0308eva sees trennis? Kas sa ikka pu\u0308hendad meile oma lubatud 8 tundi? Ei, ei, muidugi on tulemus ta\u0308htis ja tulemustega on sul asjad ha\u0308sti. Aga (remargi korras \u2013 tavaliselt so\u0303na \u201caga\u201d tu\u0308histab ko\u0303ik eelneva) ma ikka tahaks na\u0308ha, kuidas sa panustad enam.... O\u0303udne."}, {"text_idx": "#000009", "text": "Pu\u0308hendunud to\u0308o\u0308 ei kesta 8 tundi"}, {"text_idx": "#000010", "text": "Ometi teavad meist paljud intuitiivselt ja seda kinnitavad uuringud, et ta\u0308henduslikult ja pu\u0308hendunult to\u0308o\u0308tades piisab hea tulemuse jaoks vaid mo\u0303nest tunnist. Kirjanikud ei kirjuta 8 tundi jutti, na\u0308itlejad ei tee 10 tunniseid proove, sportlased ei treeni 10 tundi ja\u0308rjest. Jajah, nad on ju \u201cerilised\u201d, loovinimesed, artistid, keha kultuurlased. Millegipa\u0308rast on meil aga tunne, et ko\u0303ik u\u0308leja\u0308a\u0308nud inimesed on kuidagi olemuslikult teistsugused. Et meie vo\u0303imekus teha pu\u0308hendunult to\u0308o\u0308d peaks kestma va\u0308hemalt 8 tundi. Ja\u0308rjest. Iga pa\u0308ev. 5 pa\u0308eva na\u0308dalas. Pannes sporditerminitesse peaksime tegema suurepa\u0308raseid tulemusi pa\u0308evas ja\u0308rjest kaks maratoni joostes? Absurd?!"}, {"text_idx": "#000011", "text": "Illusioon to\u0308o\u0308 tgemisest tabab ka meid ennast"}, {"text_idx": "#000012", "text": "Veel tobedamaks teeb kogu temaatika asjaolu, et me kipume ka enda to\u0308o\u0308d samade kriteeriumite ja\u0308rgi hindama. Rassid ja rahmeldad terve pa\u0308eva, o\u0303htul vajud va\u0308sinult diivanile ja on tunne, nagu oleksid ta\u0308na ko\u0303vasti to\u0308o\u0308d teinud. Ja.. to\u0303ena\u0308oliselt oledki. Ent kas see to\u0308o\u0308, mida sa tegid, oli ka tulemuslik, ta\u0308henduslik, oluline? Ehk kui palju oli selles n.o\u0308 tu\u0308hja to\u0308o\u0308 tegemist. Sebid ja sahmerdad ja ei saa o\u0303ieti arugi, miks sa seda teed ja milleks see kasulik on. Ent to\u0308o\u0308 tegemise tunne ikka on. To\u0308o\u0308 illusioon."}, {"text_idx": "#000013", "text": "Kust meil selline rassimise kultuur pa\u0308rit on? Ku\u0308llap on oma osa selles o\u0303htumaade kristlikul taustal. Ma\u0308letad \u2013 \u201cTee to\u0308o\u0308d ja siis tuleb armastus\u201d? Ko\u0303vasti peab to\u0308o\u0308d tegema, siis oled va\u0308lja valitud. U\u0308kski asi ei saa lihtsalt tulla. Paraku on aga suures to\u0308o\u0308 tegemise tuhinas segi aetud to\u0308o\u0308 aeg ja to\u0308o\u0308 sisukus. Need ei ole alati kaugelti vo\u0303rdusma\u0308rgiga asjad."}, {"text_idx": "#000014", "text": "Vana arusaam vs kaasaegne arusaam elust ja to\u0308o\u0308st"}, {"text_idx": "#000015", "text": "Segi on aetud, ta\u0308psemini o\u0308eldes, veidi iganenud ja eelmisest aastatuhandest on pa\u0308rit on ka see arusaam kuidas parim tulemus tekib. N.o\u0308 vana arusaam to\u0308o\u0308st ja to\u0308o\u0308elust (juhtimisse imbunud kuskil 19. sajandi lo\u0303pus) u\u0308tleb ja\u0308rgmist (allikas raamat \u201cTa\u0308iusliku pu\u0308hendumuse jo\u0303ud\u201d):"}, {"text_idx": "#000016", "text": "valitseda tuleb aega (abiks igasugused ajajuhtimise vidinad, \u201ctodo\u201d-nimekirjad ja teooriad, et ikka jo\u0303uaks rohkem teha),\npinget tuleb va\u0308ltida (stress on paha),\nelu on maraton (u\u0308htlane pikk pingutus),"}, {"text_idx": "#000017", "text": "Kaasaegne teadmine inimese ka\u0308itumisest ja tegustemisest u\u0308tleb aga, et:"}, {"text_idx": "#000019", "text": "Lu\u0308hidalt. Kui sa tahad tulemuslikult to\u0308o\u0308tada, siis proovi lahti saada to\u0308o\u0308 illusioonist (esimene samm vo\u0303iks olla mitte vastata ku\u0308simusele \u201cKuidas la\u0308heb?\u201d \u2013 \u201cKiirelt\u201d), lasta lahti alateadlikust vajadusest na\u0308ha teisi inimesi ja ennast pidevalt pingutamas. Keskenduda to\u0308o\u0308 sisu ja tulemuse seosele. Ja minna pa\u0308eva sees trenni. Vo\u0303i pikale jalutuska\u0308igule. Ning kui muud moodi ei saa, kutsu u\u0308lemus kaasa \ud83d\ude42"}, {"text_idx": "#000020", "text": "Liitu 3000+ juhi ja ettevo\u0303tjaga ning telli uudiskiri"}, {"text_idx": "#000021", "text": "10+1 asja, mis hakkavad 2016. aastal juhtuma"}, {"text_idx": "#000022", "text": "560. aastal enne kristliku aja arvamist sai Lu\u0308u\u0308dias, ta\u0308napa\u0308eva Tu\u0308rgi aladel asuvas impeeriumis, kuningaks va\u0308idetavalt muinasjutuliselt rikas Kroisos (meie keeli ikka seesama Kro\u0308o\u0308sus). Et teada [...]"}, {"text_idx": "#000023", "text": "Mida teha, et saada maailmameistriks?"}, {"text_idx": "#000024", "text": "Millised on sinu vo\u0303imalused saada maailmameistriks vo\u0303i olu\u0308mpiavo\u0303itjaks? Vo\u0303i maailma absoluutseks tipuks IT eksperdina? Vo\u0303i reklaamiguruks? Vo\u0303i multimilja\u0308rdariks? Vo\u0303i...kelleks iganes tahad? Tjah, kindlasti ei juhtu [...]"}, {"text_idx": "#000025", "text": "Kuidas kasvada ja realiseerida see, milleks sa vo\u0303imeline oled?"}, {"text_idx": "#000026", "text": "No\u0303uanded ja artiklid meeskonnato\u0308o\u0308st, coachingust, juhtimisest, vaimsest tugevusest. Juba 3000+ kasvajat ootab Sind ees."}]